Page:Humorist.pdf/13

 13

To lengthen out description here, Wou’d but offend the modest ear, And beet the lewder youthfu’ flame, Which we by satire strive to tame. Suppose the wicked action o’er. And James continuing still to glowr: He saw the wife as fast as able, Sprade a clean servite on the table, And syne, frae the ha’ ingle bring ben A piping-het young roasted hen. And twa good bottles stout and clear, Ane of strong ale, and ane of beer. But wicked luck just as the priest Shot in his fork in chucky’s breast, Th’ unwelcome Miller gied a roar, Cry’d, ‘‘ Bessy, haste ye open the door!"- With that the haly letcher fled, And darn’d hiuisell behint a bed ; While Bessy huddl’d a’ things by, That nought the cuckold might espy ; Syne loot him in,—but out of tune Speer'd why he left the mill sae soon ; " I come,” said he,as maners claims. To wait and crack wi’ Master James,